Document ID: 32014D0011

IZVEDBENI SKLEP KOMISIJE
z dne 20. decembra 2013
o popravku Priloge II k Izvedbenemu sklepu 2012/707/EU o določitvi enotnih obrazcev za predložitev informacij v skladu z Direktivo 2010/63/EU Evropskega parlamenta in Sveta o zaščiti živali, ki se uporabljajo v znanstvene namene
(notificirano pod dokumentarno številko C(2013) 9220)
(Besedilo velja za EGP)
(2014/11/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2010/63/EU Evropskega parlamenta in Sveta z dne 22. septembra 2010 o zaščiti živali, ki se uporabljajo v znanstvene namene (1), in zlasti člena 54(4) Direktive,
ob upoštevanju naslednjega:
(1)
Pri preverjanju Priloge II k Izvedbenemu sklepu Komisije 2012/707/EU (2) so bile odkrite napake. Prikaz v navedeni prilogi napačno navaja, da se kategoriji vnosa „Testiranje toksičnosti in druga testiranja varnosti, ki jih zahteva zakonodaja“ in „Zakonodajne zahteve“ uporabljata samo za „toksičnost in druga testiranja varnosti, vključno s farmakologijo“ in ne za vse druge podkategorije „Regulativne uporabe in rutinske proizvodnje po vrstah“. Da bi se to pojasnilo, bi bilo treba obliko prikaza medsebojnih povezav spremeniti. Zaradi jasnejšega poudarka bi bilo treba naslov kategorije vnosa „Testiranje toksičnosti in druga testiranja varnosti, ki jih zahteva zakonodaja“ nadomestiti z naslovom „Testiranje v skladu z zakonodajo“. Da bi izboljšali jasnost, je treba uvesti še nekatere druge manjše spremembe oblike prikaza.
(2)
Spremembe prikaza bi se morale odražati v drugem delu Priloge II k Izvedbenemu sklepu 2012/707/EU, ki vsebuje podrobna navodila.
(3)
Izvedbeni sklep 2012/707/EU bi bilo zato treba ustrezno spremeniti.
(4)
Ukrepi iz tega sklepa so v skladu z mnenjem odbora, ustanovljenega v skladu s členom 56(1) Direktive 2010/63/EU -
SPREJELA NASLEDNJI SKLEP:
Člen 1
Priloga II k Izvedbenemu sklepu 2012/707/EU se nadomesti s Prilogo k temu sklepu.
Člen 2
Ta sklep je naslovljen na države članice.
V Bruslju, 20. decembra 2013

Labels: 12
7
19